Source: https://www.zakonypreludi.sk/zz/1996-225
Timestamp: 2019-05-26 23:19:23+00:00
Document Index: 2598545

Matched Legal Cases: ['§ 3', '§ 6', '§ 3', '§ 6', '§ 6', '§ 7', '§ 2', '§ 115', '§ 9']

225/1996 Z. z. Zákon Národnej rady Slovenskej republiky, ktorým sa mení a dopĺňa zákon Národnej rady Slovenskej rep... | Aktuálne znenie
Zákon č. 225/1996 Z. z.Zákon Národnej rady Slovenskej republiky, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov
Platnosť od 25.07.1996 do31.03.2008
Účinnosť od 01.09.1996 do31.03.2008
Aktuálne znenie 01.09.1996 - 31.03.2008
zo 4. júla 1996,
Zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov sa mení a dopĺňa takto:
1. V § 3 ods. 3 sa za slová „právnická osoba“ vkladajú slová „alebo samostatne zárobkovo činná fyzická osoba“.
2. V § 6 ods. 1 písm. a) sa za slovo „osoba“ vkladá čiarka a slová „ak nejde o fyzickú osobu podľa § 3 ods. 3,“.
3. V § 6 ods. 1 sa vypúšťa písmeno c).
4. V § 6 ods. 1 písm. e) znie:
„e) poberatelia dôchodkov,1a) ak výška ich dôchodku nepresahuje minimálnu mzdu zamestnanca odmeňovaného mesačnou mzdou1b) a ak poberatelia dôchodkov nežijú v spoločnej domácnosti1c) s inou osobou s pravidelným príjmom.“.
Poznámky pod čiarou k odkazom 1a), 1b) a 1c) znejú:
„1a) § 7 písm. a) 1., 2. a 5. až 9. bod zákona č. 100/1988 Zb. o sociálnom zabezpečení v znení neskorších predpisov.
1b) § 2 ods. 1 písm. b) zákona Národnej rady Slovenskej republiky č. 90/1996 Z. z. o minimálnej mzde.
1c) § 115 Občianskeho zákonníka.“.
5. V § 9 sa za odsek 2 vkladá nový odsek 3, ktorý znie:
„(3) Ak platiteľ poplatku nezaplatí poplatok z omeškania ani do jedného mesiaca po doručení výzvy na jeho zaplatenie (odsek 2), vyberateľ poplatkov môže uplatniť svoj nárok na súde.“.